Mo e ka bago mengwaga e 2 000 e fetilego, Bakriste ba be ba laetšwe go ‘rata mokgatlo wohle wa bana babo rena.’ Dihlatse tša Jehofa di phethagaditše taelo ye bjang? Bidio ye e tlo ahlaahla ditsela tše tharo tšeo borwarre bja rena bja lefase ka bophara bo atlegilego ka gona go fihlelela pakane ya: 1) modiro wa boboledi, 2) go thuša bao ba wetšwego ke mathata le 3) go bokana gotee go rapela Jehofa Modimo. Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
DIHLOGO TŠE DINGWE TŠA INTHANETENG
Ke’ng Seo ke Swanetšego go se Tseba ka go Ngwalelana Melaetša?
Dihlatse tša Jehofa
Dilo tše di Lego Gona
Dikgatišo tše di Lego Gona
GEORGE o ile a ikwa a le tlalelong. O be a sa kgone go hweletša lapa la gagwe dijo tše di lekanego. Ka nako e swanago, baagišani ba be ba babja, gomme ba bangwe ba bonagala ba bolawa ke tlala. Lega go le bjalo, dikhilomithara tše makgolo a sego kae ka borwa go be go ena le naga e humilego kutšwanyana. O ile a nagana ka gore, ‘Ke tla hudugela nageng e šele, ke hwetše mošomo gomme lapa la ka le tle le dule le nna.’
Rachel o be a nyaka go thoma bophelo bjo bofsa kua Yuropa. O be a feletšwe ke mošomo kua Philippines, gomme ba leloko ba mo kgonthišeditše gore go na le mošomo o montši wa go ba moledi dinageng dišele. Ka gona, o ile a adima tšhelete ya go lefelela sefofane gomme a šadiša monna wa gagwe le morwedi gabotse le go ba holofetša ka gore, “Re ka se arogane nako e telele.”
Go akanyetšwa gore batho ba fetago ba dimilione tše 200 ba bjalo ka George, Patricia le Rachel ba ile ba hudugela dinageng dišele nywagasomeng ya morago bjale. Gaešita le ge ba bangwe ba tšhabetše dintwa, dikotsi tša tlhago, goba tlaišo, ba bantši ba hudugile ka mabaka a tša boiphedišo. Ke mathata afe ao bafaladi ba lebeletšanego le ona dinageng tšeo ba hudugetšego go tšona? Na ka moka ba hwetša bophelo bjo bokaone bjoo ba bo tsomago? Bana ba kgomega bjang ge motswadi a ba tlogela e le ge a ile go tsoma mošomo o nago le ditseno tše kaone? Hlahloba dikarabo tše di latelago tša dipotšišo tše.
Setsebi sa tša boiphedišo J. K. Galbraith, se ngwadile gore: “Go hudugela nageng e šele . . . ke mokgwa wa bogologolo wa go lwantšha bodiidi.” Mogato o bjalo o ile wa gatwa ke mopatriareka Jakobo, e lego tatago setšhaba sa Isiraele. Ka baka la tlala yeo e bego e wetše Kanana, Jakobo le ba lapa la gagwe ka moka bao e nyakilego go ba ba 70 ba ile ba hudugela Egipita, moo ba ilego ba dula lebaka le letelele kudu. (Genesi 42:1-5; 45:9-11; 46:26, 27) Ge e le gabotse, Jakobo o ile a hwela moo, gomme ditlogolo tša gagwe di ile tša dula Egipita nywaga e ka bago e 200 pele di boela Kanana.
Go Fihla Moo le go Thoma Bophelo Gona
Tlhohlo ya mathomo ya go hudugela nageng e šele ke leeto la gona. George, yo go boletšwego ka yena sehlogong sa mathomo, o ile a tšea leeto la dikhilomithara tše makgolo a swere dijo tše dinyenyane. O gopola ka gore: “Leeto leo le be le tšhoša.” Bafaladi ba bantši ga ba ke ba fihla moo ba yago gona.
Pakane ya Patricia e be e le go fihla Sepania. O ile a phatša Leganata la Sahara a nametše lori e sa tswalelwago. O re: “Leeto la go tloga Nigeria go ya Algeria le re tšere beke, gomme batho ba 25 ba be ba pitlagane ka loring. Ge re le tseleng, re ile ra bona ditopo tše dintši, gotee le batho bao ba bego ba ralala moo leganateng ba letetše go ikhwela. Go bonagala baotledi ba bangwe ba dilori ka go hloka kwelobohloko ba fo tlogela banamedi tseleng.”
Selo se sengwe seo se swanetšego go elwa hloko ke tšhelete ka boyona. Na ruri re swanetše go bota tšhelete? Beibele e nea keletšo ye yeo e kwagalago, e rego: “Eba bohlale ka mo go lekanego gore o se ke wa itapišetša go leka go huma. Tšhelete ya gago e ka hwelela ka ponyo-ya-leihlo, gwa ba bjalo ka ge eka e metše maphego gomme ya fofa go etša ntšhu.” (Diema 23:4, 5, Good News Translation) Dula o gopola le gore dinyakwa tša rena tše dikgolo ke tša dilo tšeo di ka se rekwego ka tšhelete—e lego, lerato, go ikwa o šireletšegile maikwelong, le botee bja lapa. Ke mo go nyamišago kudu ge batswadi ba dumelela kganyogo ya go hwetša tšhelete e eba bohlokwa go feta go ratana goba “lerato la tlhago” le ge e le lefe leo ba ratago bana ba bona ka lona!—2 Timotheo 3:1-3.
Ka ge re le batho, gape re nyaka dilo tša moya. (Mateo 5:3) Ka gona, batswadi ba nago le boikarabelo ba dira sohle seo ba ka se kgonago go phetha boikarabelo bja bona bjoo ba bo filwego ke Modimo bja go ruta bana ba bona ka Modimo, merero le ditekanyetšo tša gagwe.—Baefeso 6:4.
“RE DUMA GE NKABE BA ILE BA DIRA PHETHO E FAPANEGO”
Shullamite, yo monyenyane wa banenyana ba bararo, o gopola ka gore: “Nka bolela gore Airen o ile a fetoga mma ge a be a ena le nywaga e senyane. Ke be ke mmotša mathata a ka, gomme o ile a nthuta go hlatswa diaparo tša ka, go alola malao le go dira dilo tše dingwe. Ge batswadi ba rena ba be ba re leletša mogala, ka dinako tše dingwe ke be ke leka go ba hlalosetša kamoo ke bego ke ikwa ka gona, eupša ke sa kgone go itlhalosa gabotse. Ga ke nagane gore ba be ba dula ba nkwešiša.
Airen o re: “Ge ke be ke ena le nywaga e 16, nna le baratho ba ka re ile ra feleletša re tšere leeto la go yo boelana le batswadi ba rena. Ke be ke thabile kudu! Eupša ge re fihla, ke ile ka lemoga gore re be re se sa ba tlwaetše gakaalo.”
Lapa le le Nago le Botee—Se Bohlokwa go Feta Tšhelete
Dikanegelo tša bafaladi di ka fapana, eupša tše dintši di na le ditlamorago tše swanago, bjalo ka ge go ka bonwa mehlaleng ya George, Rachel le Patricia, bao go boletšwego ka bona pejana lelokelelong le la dihlogo. Lapa le a tlaišega ge motswadi a tloga goba molekane a tlogela molekane wa gagwe, gomme go ka feta nywaga pele lapa le ka boelana. Tabeng ya lapa la George, seo se tšere nywaga e mene.
Bafaladi ba bantši ba leka go dula dinageng tšeo ba hudugetšego go tšona go sa šetšwe go lewa ke bodutu, maemo a sa kgahlišego a tša boiphedišo le go arogana nako e telele le malapa a bona. Ba gafile mo gontši kudu go hudugeleng ga bona nageng e šele moo e lego gore ge dilo di sa sepele gabotse, ke ba sego kae bao ba bago le sebete sa go tloga gomme ba boela gae go yo lebeletšana le go ka lešwa dihlong le go tšeelwa fase.
Yo mongwe yoo a ilego a ba le sebete se bjalo ke Allan, yo a tšwago Philippines. O ile a hwetša mošomo o mobotse kua Sepania, eupša ka morago ga dikgwedi tše 18, o ile a boela gae. O re: “Ke be ke hlologetše mosadi wa ka le morwedi wa ka yo monyenyane kudu. Ke ile ka phetha ka gore nka se tsoge ke šomile nageng e nngwe gape ka ntle le ge e ba re ka huduga re le lapa. Gomme se ke seo re ilego ra feleletša re se dirile. Lapa le bohlokwa kudu go feta tšhelete.”
Seo Patricia a ithutilego sona se mo rutile gore go hwetša lethabo le le swarelelago le kholofelo e kgonthišeditšwego ka bokamoso go be go sa ithekga ka lefelo leo a dulago go lona goba tšhelete eupša go be go ithekgile ka go ba le tsebo ka Modimo le merero ya gagwe. (Johane 17:3) Gare ga dilo tše dingwe, Patricia o ile a ithuta gore Modimo wa therešo o na le leina—Jehofa. (Psalme 83:18) O ile a ba a bala ka Beibeleng gore Modimo o tla fediša bodiidi ka moka kgauswinyane a diriša Mmušo wa gagwe woo kgoši ya wona e lego Jesu Kriste. (Daniele 7:13, 14) Psalme 72:12, 14 e re: “[Jesu] o tla hlakodiša modiidi yo a llelago thušo, le mohlaki gotee le mang le mang yo a se nago mothuši. O tla lopolla moya wa bona kgatelelong le bošorong.”
O re’ng o sa iphe nako ya go hlahloba Beibele? Puku ye ya bohlale bja Modimo e ka go thuša go etiša dilo tše bohlokwahlokwa pele, go dira diphetho tše bohlale gotee le go kgotlelela diteko le ge e le dife tša gona bjale ka lethabo le kholofelo.—Diema 2:6-9, 20, 21.
Ntšha Moneelo wa go Thekga Modiro wa Rena wa Lefase ka Bophara